b'\n_START_ARTICLE_\nHMS Zealous (R39)\n_START_SECTION_\nPalvelus\n_START_PARAGRAPH_\nHMS Zealous aloitti 9. lokakuuta vastaanottotestit ja varustautumisen, ja niiden p\xc3\xa4\xc3\xa4tytty\xc3\xa4 se siirtyi Scapa Flow\xe2\x80\x99hun koulutettavaksi. Koulutuksen p\xc3\xa4\xc3\xa4tytty\xc3\xa4 alus liitettiin laivueeseensa Kotilaivastossa._NEWLINE_Alus liittyi 21. marraskuuta HMS Onslaughtin, HMS Scorpionin ja HMS Scourgen kanssa operaatio Handfastin Force 3:een suojaten HMS Diademi\xc3\xa4, HMS Premieri\xc3\xa4 ja HMS Pursueri\xc3\xa4 laskettaessa miinoja Karanlahteen. Alus osallistui 7. joulukuuta vastaavaan teht\xc3\xa4v\xc3\xa4\xc3\xa4n my\xc3\xb6s operaatio Urbanessa, jonka aikana laskettiin miinoja ja iskettiin merimaaleihin Karanlahdella, ja 14. joulukuuta operaatio Laceratessa, jossa laskettiin miinoja Ramosundin alueelle._NEWLINE_Alus suojasi 15. tammikuuta 1945 HMS Carronin kanssa miinalaiva HMS Apolloa, joka laski miinoja Utsiran saaren edustalle operaatio Spellbinderiss\xc3\xa4. Se suojasi 6. helmikuuta HMS Onslaughtin, HMS Opportunen, HMS Onslow\xe2\x80\x99n, HMS Orwellin, HMS Serapiksen, HMS Zambesin, HMS Zestin, HMCS Siouxin, HMS Lapwingin, HMS Denbigh Castlen ja HMS Oksoyn kanssa HMS Bellonaa, HMS Campaniaa ja HMS Nairanaa, kun osasto oli Neuvostoliittoon matkanneen saattueen JW64 l\xc3\xa4hisuojauksena. Alus erkani 14. helmikuuta HMCS Siouxin, HMS Zambesin ja HMS Zestin kanssa saattueesta evakuoidakseen S\xc3\xb8r\xc3\xb8yan saaren asukkaat, jotka kuljetettiin Murmanskiin._NEWLINE_Alus liittyi evakuointiteht\xc3\xa4v\xc3\xa4n j\xc3\xa4lkeen 17. helmikuuta Britteinsaarille palaavan saattueen RA64 l\xc3\xa4hisuojaukseen, jonka mukana se erosi saattueesta 27. helmikuuta m\xc3\xa4\xc3\xa4r\xc3\xa4np\xc3\xa4\xc3\xa4h\xc3\xa4n saavuttuaan. Alus palasi laivueeseensa Kotilaivastoon, jossa se jatkoi palvelustaan._NEWLINE_Alus suojasi 18. huhtikuuta HMS Offan, HMS Zephyrin, HMS Zestin, HMS Zodiacin, HMCS Haidan, HMCS Huronin, HMCS Iroquoisin ja Norjan laivaston KNM Stordin kanssa HMS Bellonaa, HMS Premieri\xc3\xa4 ja HMS Vindexi\xc3\xa4, jotka olivat Neuvostoliittoon matkanneen saattueen JW66 l\xc3\xa4hisuojauksena. Alus erkani 25. huhtikuuta l\xc3\xa4hisuojauksen mukana saattueesta Kuolaan saavuttuaan. Se liittyi 29. huhtikuuta saman osaston mukana Britteinsaarille palaavaan saattueeseen RA66._NEWLINE_Alus osallistui elokuussa HMS Myngsin ja HMS Zestin kanssa voitonp\xc3\xa4iv\xc3\xa4n juhlallisuuksiin Woolwichissa, Lontoossa. Alus liitettiin Japanin antauduttua Kotilaivaston 4. h\xc3\xa4vitt\xc3\xa4j\xc3\xa4laivueeseen._NEWLINE_HMS Zealous siirrettiin elokuussa 1947 Devonportin reserviin, josta se siirrettiin edelleen Plymouthiin. Alus oli 1950 huollettavana Cardiffissa ja se siirrettiin 1953 Penarthiin. Alus sijoitettiin seuraavana vuonna poistolistalle ja se myytiin Israelille.\n_START_SECTION_\nIsraelin merivoimien INS Eilat\n_START_PARAGRAPH_\nAlus nimettiin 15. hein\xc3\xa4kuuta 1955 Cardiffissa Eilatiksi (runkonumerolla K-40) ja se oli modernisoitavana 1956 Harland and Wolffin telakalla, mist\xc3\xa4 se siirtyi V\xc3\xa4limerelle._NEWLINE_Egyptin laivaston partioveneen ampumat kolme ohjusta upottivat aluksen Siinailla 21. lokakuuta 1967.'